U DALEKOJ ZEMLJI SVAGDJEZEMSKOJ, U POKRAJINI ŠARENI DOL POSTOJI GRAD VESELOGRAD. VESELOGRAĐANI SU VRLO VESELI I NEOBIČNI LJUDI PA JE U NJIHOVU GRADU SVE NEOBIČNO I VESELO.

SREDIŠTE GRADA ČINI VELIKI TRG SMIJEHA. NA TOM JE TRGU MNOŠTVO ZABAVLJAČA I LJUDI SE NEPRESTANO SMIJU.

GLAVNA SE ULICA ZOVE ULICA VELIKE SREĆE. OSTALE ULICE U GRADU SU: ULICA ŠARENIH ŠEŠIRA, ULICA MALOGA IVICE, ULICA CRTIĆA, KOMEDIJAŠKA ULICA, VESELA ULICA…

U GRADU SVI S VESELJEM RADE I UČE. RADNO VRIJEME JE 7-14 SATI, A ONDA VEĆINA GRAĐANA ODLAZI NA TRG VELIKOGA ODMORA GDJE SE ODMARAJU, A U CIJELOM GRADU VLADA MIR. NAKON TOGA ČESTO IDU NA CIRKUSKI TRG ILI U NAOPAKU ULICU DA BI SE DRUŽILI S PRIJATELJIMA.

MEĐUTIM, NISU VESELOGRAĐANI UVIJEK VESELI JER I TUGA JE DIO LJUDSKOGA ŽIVOTA. KADA IH UHVATI TUGA, ODLAZE DO NAJMANJEG TRGA U GRADU – TRGA TUŽNOG TRENUTKA. TAMO NA MIRU MOGU TUGOVATI.

A ONDA SE OPET VRAĆAJU U SVOJ NEOBIČNI I VESELI GRAD.

TKO JOŠ NE BI HTIO ŽIVJETI U TAKVU GRADU?